О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 949
от 31.08.2022 г.
За продажба на общински жилища на наематели, настанени по административен ред

На основание чл.21 ал.1 т.8 и ал.2 от ЗМСМА, чл.42 ал.1 и ал.2 от ЗОС, чл.47 ал.1 т.3 от ЗОС, чл.35 и чл.36 ал.1 от Наредбата за реда и условията за управление и разпореждане с общински жилища на територията на община Перник, приета с Решение № 1147/23.07.2015 г.

ОБЩИНСКИ СЪВЕТ РЕШИ:
I. На основание чл.21 ал.1 т.8 от ЗМСМА и чл.42 ал.2, във връзка с ал.1 от ЗОС изключва от общинските жилища за отдаване под наем общинското жилище, находящо се в гр. Перник, кв. „Тева“ бл.56, ет.2, апартамент №4 и дава съгласие същото да  премине в групата  общински жилища за продажба.

II. На основание чл.21 ал.1 т.8 от ЗМСМА и чл. 47, ал.1,т.3 от ЗОС, чл.35 и чл.36, ал.1 от НРУУРОЖ, дава съгласие да се продаде жилището на правоимащата по пазарни цени, както следва:

На БОГДАНКА НИКОЛОВА наемател на общинско жилище, находящо се в гр. Перник, кв. „Тева“ бл.56, ет.2, апартамент №4, представляващ самостоятелен обект в сграда с идентификатор 55871.507.293.3.4 /землище петдесет и пет хиляди осемстотин седемдесет и едно, кадастрален район петстотин и седми, имот двеста деветдесет и трети, сграда трета, самостоятелен обект четвърти/,  със застроена  площ – 70.73 кв. м., състоящ се от две стаи,  кухня и сервизни помещения в едно с мазе №4 със ЗП – 4.56 кв. м., при граници на апартамента: На същия етаж: 55871.507.293.3.5; Под обекта: 55871.507.293.3.1, Над обекта: 55871.507.293.3.7;  При граници на мазе №4: Изток – коридор, Запад – двор, Север – мазе №3, Юг – мазе №5, съгласно кадастралната карта и кадастралните регистри на гр. Перник. За жилището е съставен Акт за частна общинска собственост №5829/17.12.2008г., утвърден от Кмета на Община Перник и е вписан в Агенция по вписванията – Служба по вписванията – гр. Перник, за сумата  от 67 100.00 лв. /шестдесет и седем хиляди сто лева и нула стотинки/.


III. Възлага на Кмета на Община Перник да извърши необходимите процедури и да сключи договор за покупко-продажба.

Решението е прието на заседание на Общинския съвет, проведено на 31.08.2022г., Протокол № 11 т. 39 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. КОЛЕВ/

